Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: adatok, amelyeket az 1997. évi XXXIV. törvény hatályba lépése után a főigazgatóknál alacsonyabb beosztású személyek
Paragraph Index: 1688

(5) bekezdésében már mechanikusan ezen új jelölést kell figyelembe venni. Másrészt a titoktörvény 6. § (5) bekezdése a minősítői jogkör átruházására, magára az átruházási aktusra hatalmaz fel és nem az alárendeltségbe tartozó más személy minősítésére. Amennyiben elfogadnám az ajánlásban megfogalmazott álláspontot, akkor sem az iratok minősítése válna kérdésessé, hanem csupán az ebben az időszakban keletkezett minősítői jogkör átruházások jogossága. A polgári nemzetbiztonsági szolgálatok főigazgatói a minősítési jogkör átruházását szabályozó belső utasításaikat azonban nem ebben a tárgyalt időszakban, hanem 1997. május 31-ét megelőzően adták ki, mikor a titoktörvény tárgyalt módosítása még nem történt meg. A megalkotott jogszabályokat a jogalkalmazó értelmezi. A jogszabályoknak azonban nem csak nyelvtani értelmezése lehetséges (ez csak egy aspektus), hanem vizsgálni kell a logikai, rendszertani, történeti szempontokat is annak érdekében, hogy a jogalkotó szándéka kiderüljön. Adott esetben a jogalkotó szándéka minden komolyabb vizsgálat nélkül is egyértelműen megállapítható. Amennyiben szándéka kiterjedt volna a titoktörvény 6. § (5) bekezdésében

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes